cyanic-selkie/wikianc huggingface dataset:
Հղիության դիաբետ
Կանխարգելում
Այն կանայք, ովքեր հղիության ընթացքում ունեցել են ՀԴ, հաջորդ հղիությունների ընթացքում ևս ունեն ՀԴ-ի բարձր ռիսկ ։ Նրանց խորհուրդ է տրվում մշտապես հետևել իրենց սննդակարգին և զբաղվել ֆիզիկական ակտիվությամբ ։ Այնուամենայնիվ հստակ ապացուցող տվյալներ դեռևս չկան ։
Թեորիապես ծխելը թողները նույնպես կարող է իջեցնել ՀԴ-ի ռիսկը։
Վարում
ՀԴ-ի բուժումը սննդակարգով և ինսուլինով նվազեցնում է մոր և պտղի առողջական խնդիրները ։
Ծննդաբերությունից 6 շաբաթ անց պետք է կրկնել ՕԳՏԹ-ն։ ՀԴ-ի դեպքում ծննդաբերությունից հետո թեստի արդյունքը նորմալ է։ Կնոջը խորհուրդ է տրվում 6 ամվա մեջ 1 անգամ իրականացնել տիպ 2 դիաբետի սքրինինգային թեստ ։
Հղիի ապրելակերպը պետք է ներառի վարժություններ, սննդակարգ, հանգիստ, արյան մեջ գլյուկոզի քանակի հսկողություն և որոշակի կոմբինացված միջամտություններ ։ ՀԴ ունեցող հղիները, ովքեր հղիության ընթացքում հետևում են իրենց ապրելակերպին, ավելի հազվադեպ են ունենում հետծննդյան դեպրեսիա և ավելի հեշտ են կորցնում հավաքած կիլոգրամները հղիությունից հետո, քան այն կանայք, ովքեր հղիության ընթացքում իրենց առօրյայում փոփոխություններ չեն կատարում ։ ՀԴ ունեցող կնոջ նորածինն ավելի խոշոր է իր գեստացիոն տարիքից, այնուամենայնիվ, հղիության ճիշտ վարման դեպքում հնարավոր է կարգավորել նորածնի քաշը ։
Եթե սննդակարգը, ֆիզիկական ակտիվությունը և բերանացի պրեպարատները չեն կարգավորում գլյուկոզի քանակն արյան մեջ, ապա անհրաժեշտ է անցնել ինսուլինոթերապիայի։
Հղիության ընթացքում մակրոսոմիայի զարգացումը հսկվում է ՈՒՁՀ-ով։ Այն կանայք, ովքեր ընդունում են ինսուլին, անամնեզում ունեն մեռելածնություն, կամ գերճնշում, հսկվում են որպես դիաբետիկներ ։
Ապրելակերպ
Մինչև հղիություն պլանավորելը բժշկի հետ խորհրդակցությունը մեծ նշանակություն ունի հղիության ընթացքի և ելքի համար ։ Կանանց մեծամասնությունը հսկում է իր ՀԴ-ն սննդակարգով և ֆիզիկական ակտիվությամբ։ Որոշ կանայք հակադիաբետիկ դեղորայքի կարիք ունեն, առավել հախաճ՝ ինսուլինի։
Կնոջ սննդակարգը օրվա ընթացքում պետք է կազմի մոտավորապես 2000-2500 կկկալ և չպետք է ներառի պարզ ածխաջրեր ։ Սննդակարգի հիմնական նպատակն արյան մեջ գլյուկոզի քանակի պիկային բարձրացումից խուսափելն է։ ՀԴ-ի ժամանակ ամենահաճախ կիրառվողը G.I. սննդակարգն է։ Համաձայն սննդակարգի օրվա ընթացքում ընդունվող ածխաջրերի քանակը պետք է ճիշտ բաշխել։ Ինսուլինի հանդեպ ռեզիստենտականությունը ամենաբարձրն է առավոտյան ժամերին, հետևաբար նախաճաշի ժամանակ ածխաջրերը պետք է սահմանափակել ։ Խորհուրդ է տրվում սննդակարգի մեջ ներառել թաղանթանյութի մեծ քանակ, քանի որ այն իջեցնում է ՀԴ ռիսկը ։
Խորհուրդ է տրվում զբաղվել միջին ինտենսիվության, կանոնավոր ֆիզիկական ակտիվությամբ ։ Դեռևս հստակ բացահայտված չէ, թե ֆիզիկական ակտիվության որ տեսակն է առավել օգտակար հղիների համար ։
Արյան մեջ գյուկոզի քանակի հսկումը հղիները կատարում են գլյուկոմետրի միջոցով ։ Շատ հետազոտություններ չեն կատարվել և չկա համընդանուր մոտեցում, թե որքան պետք է լինի գլյուկոզի շեմն արյան մեջ ՀԴ-ի ժամանակ,այդ սահմանը տարբեր երկրներում վարիացիայի է ենթարկվում ։ Այնուամենայնիվ առավել տարածված է Ավստրալիայի ՀԴ-ի ասոցիացիայի կողմից առաջարկվող տվյալները.
Գլյուկոզի երկարաժամկետ հսկողության համար առավել տեղեկատվական է HbA1c -ի քանակի որոշումը ։
Դեղորայք
Հետազոտությունները ցույց են տալիս, որ եթե կա բարդությունների առաջացման վտանգ, նկատվում է մակրոսոմիայի միտում և հնարավոր չէ հսկել արյան մեջ գլյուկոզի քանակը, ապա պետք է անցնել ինսուլինոթերապիայի։ Առավել հաճախ նշանակվում է կարճ ազդեցության ինսուլին, որը պետք է ընդունել սննդից առաջ ։ Պետք է զգոն լինել, քանի որ ինսուլինի գերդոզավորումը կարող է հանգեցնել հիպոգլիկեմիայի ։
Կան որոշակի հետազոտություններ, որոնք ցույց են տալիս, որ բերանացի դեղորայքն անվտանգ է կնոջ և պտղի համար։ Չկան տվյալներ, թե կոնկրետ որ հաբն է առավել անվտանգ, սակայն որոշ աղբյուրներում նշվում է, որ Մեթֆորմինն ավելի նախընտրելի է, քան Գլիբուրիդը ։ Եթե 1 պրեպարատով չի հաջողվում կարգավորել գլյուկոզի քանակը, ապա ավելի նախընտրելի է Մեթֆորմինի և Ինսուլինի համակցումը, քան միայն Ինսուլինի օգտագործումը ։ Կարճաժամկետ օգտագործման համար Մեթֆորմինն անվտանգ է, իսկ երկարաժամկետ օգտագործման դեպքում՝ բավարար տվյալներ չկան ։
Հղիները սովորաբար նախընտրում են բերանացի ընդունման մեթֆորմինը, քան ներարկման ինսուլինը ։ Հղիության ընթացքում ձվարանների պոլիկիստոզ համախտանիշի բուժումը Մեթֆորմինով իջեցնում է ՀԴ առաջացման հավանականությունը ։
Կանանց գրեթե կեսի մոտ միայն մեթֆորմինով հնարավոր չի լինում կարգավորել գլյուկոզի քանակը և կարիք է լինում ինսուլինոթերապիայի ։ Կատարվել է երկարաժամկետ հետազոտություն նորածինների շրջանում։ Մեթֆորմինով հսկված հղիությունից հետո ծնված նորածիններն ունեն ավելի քիչ վիսցերալ ճարպակալում։ Այս երեխաների մոտ ցածր է հետագայում ինսուլին ռեզիստենտականության հավանականությունը ։
Կանխատեսում
ՀԴ ախտորոշում ունեցող կանայք ունեն տիպ 2 ՇԴ-ի բարձր ռիսկ։ Առավել բարձր ռիսկ ունեն այն կանայք, ովքեր ստացել են ինսուլին, ունեն դիաբետ-ասոցացված հակածիններ(օրինակ՝ գլուտամատ դեկարբօքսիլազի հանդեպ հակածիններ, կղզյակային բջիջների հանդեպ հակածիններ և/կամ ինսուլոմայի հակածին) և անամնեզում ավելի քան 2 հղիություն  ։ Ինսուլին ստացած կանայք, հետագա 5 տարիների ընթացքում, 50% դեպքերում ունենում են տիպ 2 ՇԴ ։ Ռիսկը բարձր է առաջին 5 տարիների ընթացքում, որից հետո այն նկատելիորեն նվազում է ։
Կատարվել է երկարաժամկետ ու մեծածավալ հետազոտություն Բոսթոնում, Մասսաչուսեթս նահանգում։ ՀԴ-ով կանանց 50%-ի մոտ ծննդաբերությունից 6 տարի անց զարգացել է տիպ 2 ՇԴ, իսկ մնացած կեսի ավելի քան 70% կանանց մոտ ՇԴ զարգացել է 28 տարվա ընթացքում ։ Համաձայն Նավայոում իրականացված ռետրոսպեկտիվ հետազոտության, ՀԴ-ից հետո 11 տարվա ընթացքում ՇԴ զարգացման ռիսկը կազմում է 50-70% ։ Համաձայն մեկ այլ հետազոտության, 15 տարվա ընթացքում ՇԴ զարգացման ռիսկը կազմում է ավելի քան 25% ։ Հազվադեպ կարող է զարգանալ նաև LADA դիաբետ այն կանանց մոտ, ովքեր ունեն տիպ 2 ՇԴ-ի ցածր ռիսկ և աուտոհակամարմիններ ։
ՀԴ տարած կնոջ երեխան հետագա կյանքում ունի տիպ 2 ՇԴ-ի, ճարպակալման և գլյուկոզ ինտոլերանտության բարձր ռիսկ ։ Այս ռիսկերը ուղակիորեն կապված են մոր արյան մեջ գլյուկոզի քանակի հետ ։ Ներկայումս ապացուցված չէ, թե գենետիկ գործոններն ինչպես են ազդում այս ռիսկերի վրա և արդյոք բուժված ՀԴ-ն կարող է լիարժեք կանխել այս ռիսկերը, թե ոչ ։
Բերանացի դեղորայքի դրական ու բացասական կողմերը դեռևս լիարժեք ուսումնասիրված չեն ։
Երուսաղեմում կատարվել է հետազոտություն, որի նպատակն էր պարզել, թե ՀԴ-ից հետո, որ հիվանդությունների ռիսկն է բարձրանում կանանց մոտ։ Հետազոտվել է 37962 կին, որոնցից 410-ի մոտ ախտորոշվել է ՀԴ։ Այս կանանց մոտ նկատվել է կրծքագեղձի և ենթաստամոքսաային գեղձի քաղցկեղի զարգացման բարձր ռիսկեր, սակայն այս հետազոտությունը լիարժեք չէ և հաստատման կարիք ունի ։
Բարդություններ
1.Երեխայի աճի խանգարումներ
2.Ծնվելուց հետո երեխայի մոտ քիմիական դիսբալանս։
Երբեմն կարիք է լինում նորածնին հոսպիտալիզացնել և տեղափոխել նորածինների ինտենսիվ թերապիայի բաժանմունք։ Չհսկվող ՀԴ-ի հետևանքով նորածինը կարող է խոշոր լինել իր գեստացիոն տարիքից(մակրոսոմիա), իսկ ոչ ադեկվատ բուժման դեպքում հնարավոր է ներարգանդային աճի հապաղում և գեստացիոն տարիքի համեմատ փոքր նորածին ։ Մակրոսոմիան իր հերթին բարձրացնում է գործիքային ծննդալուծման ռիսկը (օրինակ՝ աքցանադրում, Կեսարյան հատում և այլն), իսկ հեշտոցային ծննդալուծման ժամանակ առաջացնում է խնդիրներ (օրինակ՝ ուսի հոդախախտ) ։ ՀԴ բարդությունների ուսումնասիրությունը, խանգարող հանգամանքերի պատճառով(օրինակ՝ ճարպակալում), երբեմն հնարավոր չի լինում լիարժեք իրականացնել ։ Այնուամենայնիվ ՀԴ-ն բարձրացնում է կեսարյան հատման ռիսկը  ։
Ի տարբերություն նախագեստացիոն դիաբետի, գեստացիոն դիաբետը բնածին արատների  անկախ ռիսկի գործոն չէ։ Բնածին արատները սովորաբար զարգանում են հղիության առաջին եռամսյակում(13 շաբաթ)։ ՀԴ-ն զարգանում է գրեթե նույն ժամկետում՝ հղիության առաջին եռամսյակի վերջում և երկրորդ եռամսյակի սկզբում։ Ուսումնասիրությունները ցույց են տալիս, որ ՀԴ-ն բարձրացնում է բնածին արատների ռիսկը   ։
Դեպք-ստուգիչ հետազոտությունը ցույց է տալիս, որ բնածին արատների ռիսկն ավելի բարձր է, եթե կնոջ մարմնի զանգվածի ինդեքսը բարձր կամ հավասար է 25 կգ/մ2 :
Համաճարակաբանություն
Հղիության դիաբետը հանդիպում է հղիների 3-10%-ի մոտ ։
Արտաքին հղումներ
Կատեգորիա:Շաքարախտ Կատեգորիա:Հղիություն Կատեգորիա:Հղիության պաթոլոգիա Կատեգորիա:Կանանց առողջություն Կատեգորիա:Նեոնատալոգիա Կատեգորիա:Բնածին արատներ Կատեգորիա:Գինեկոլոգիա Կատեգորիա:Գինեկոլոգիական հիվանդություններ
Իրկուտսկի շրջան
Իրկուտսկի շրջան (Иркутский район), մունիցիպալ շրջան Ռուսաստանի Դաշնության Իրկուտսկի մարզում։
Ստեղծվել է 1937 թվականին։ Վարչական կենտրոնը՝ Իրկուտսկ ։
Աշխարհագրություն
Շրջանի տարածքի մակերեսը կազմում է 9194 կմ²։
Բնակչություն
2010 թվականի մարդահամարի արդյունքներով շրջանում բնակվում էր 85045 մարդ։ Բնակչության խտությունը կազմում էր 9,25 մարդ/կմ²։
Արտաքին հղումներ
Կատեգորիա:Իրկուտսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Միրեյ Բալեստրազի
Միրեյ Բալեստրազի (Mireille Ballestrazzi, ), ֆրանսիացի պետական գործիչ, Ինտերպոլի նախագահ (2012-ից 2016 թվականներ), առաջին կինը, որը ղեկավարում էր այդ կազմակերպությունը։
Կենսագրություն
Անտիկ գրականության և հին լեզուների ուղղությամբ կրթություն է ստացել։ Այն բանից հետո, երբ սկսել են Ֆրանսիայի ոստիկանության ազգային դպրոց ընդունել նաև կանանց, դասընթաց է անցել և 1976 թվականին դարձել է ոստիկանության կոմիսար։ 1978 թվականից ծառայել է Բորդոյում, որտեղ գլխավորել է դատական ոստիկանության կենտրոնական վարչության բանդիտիզմի դեմ պայքարի խումբը (DCPJ) :
Միրեյ Բալեստրազին նաև ղեկավարել է Արվեստի գործերի հափշտակության դեմ պայքարի կենտրոնական բյուրոն (OCRVOOA): Այդ պաշտոնում լայն ճանաչում է ձեռք բերել 1987 թվականին, երբ իրականացրել է գործողությունը՝ գտնելով Ժան Բատիստ Կորոյի չորս նկարները, որոնք գողացել էր Սեմյուր-Ան-Օսուան ։
1991 թվականին նրան շնորհվել է դիվիզիոնային կոմիսարի կոչում, 1993 թվականին Բալեստրազին դարձել է առաջին կինը, որը գլխավորել է Այաչչոյի ոստիկանությունը։ 1996-ից 1998 թվականներին եղել է Ֆրանսիայի ներքին գործերի նախարարի տեղակալ Ժ.-Պ. Շևենմանայի տնտեսական և ֆինանսական հարցերի գծով։ Դա ամենաբարձր պաշտոնն էր, որը երբևիցե կին էր զբաղեցնում ֆրանսիական ոստիկանությունում ։
2010 թվականին Միրեյ Բալեստրազին նշանակվել է Ազգային ոստիկանության գլխավոր տեսուչ և Ինտերպոլի գործադիր կոմիտեի Եվրոպայի գծով փոխնախագահի օգնական։
2012 թվականի նոյեմբերի 8-ից մինչև 2016 թվականի նոյեմբերի 10-ը Ինտերպոլի գործադիր կոմիտեի նախագահն է։ Եղել է այդ պաշտոնը զբաղեցրած առաջին կինը ։
2013 թվականին դարձել Է Ֆրանսիայի Պատվավոր լեգեոնի շքանշանի հրամանատար ։
Ծանոթագրություններ
Կատեգորիա:Պատվո լեգեոնի շքանշանի կոմանդորներ Կատեգորիա:Ֆրանսիացի կանայք Կատեգորիա:Ֆրանսիացի պետական գործիչներ
Իուսսու Ն’Դուր
Իուսսու Ն’Դուր (Youssou N'Dour, ), սենեգալցի երգիչ և թմբկահար։
Կենսագրություն
Իուսսու Ն’Դուրը ծնվել է 1959 թվականի հոկտեմբերի 1-ին, Սենեգալի Դակար քաղաքում։
Աֆրիկայի ամենահայտնի երգիչներից մեկը։ Իուսսու Ն’Դուրիին համաշխարհային հայտնություն է բերել իր «7 Seconds» երգը, որը կայացրել է 1994 թվականին շվեդ երգչուհի Նենե Չերիի հետ դուետի արդյունքում։
2012 թվականին նա ասել է, որ մտադիր է իր թեկնածությունը առաջադրի Սենեգալի նախագահի թեկնածություններում ։ Այդ ժամանակնա Սենեգալի նախագահ դառնալու համար մրցակցություն է սկսում Աբդուլայ Վադի հետ ։ Միայն թե Գերագույն դատարանը արգելել է նրան անել դա։
Ըստ հաստատության, 2020 թվականի հոկտեմբերին Յուսու Ն'Դուրը միացավ հեղինակավոր Շվեդական թագավորական ակադեմիային։
Արտաքին հղումներ
Կատեգորիա:Սենեգալցի երաժիշտներ Կատեգորիա:Երաժիշտներ այբբենական կարգով Կատեգորիա:«Գրեմմի» մրցանակի դափնեկիրներ Կատեգորիա:ՅՈՒՆԵՍԿՕ-ի բարի կամքի դեսպաններ Կատեգորիա:Սենեգալի քաղաքական գործիչներ
Սահիբա Գաֆարովա
Սահիբա Ալի կըզի Գաֆարովա (Sahibə Əli qızı Qafarova, ), ադրբեջանցի քաղաքական գործիչ, Միլլի Մեջլիսի խոսնակը 2020 թվականի մարտի 10-ից, բանասիրական գիտությունների դոկտոր և պրոֆեսոր։
Նոր Ադրբեջան կուսակցության անդամ։
Կենսագրություն
Ծնվել է Շամկիր քաղաքում։
Գերազանցությամբ ավարտել է ադրբեջանական ռուսաց լեզվի և գրականության մանկավարժական ինստիտուտի ռուսաց լեզվի և գրականության ֆակուլտետը, ինչպես նաև ադրբեջանական լեզուների համալսարանի անգլիական բանասիրության ֆակուլտետը։
Տիրապետում է ռուսերեն և անգլերեն լեզուներին։
Ամուսնացած է, ունի երկու երեխա։
Քաղաքական գործունեություն
1978 թվականից մինչև 1981 թվականը աշխատել է որպես ուսուցիչ Շամքիր քաղաքի միջնակարգ դպրոցներից մեկում։
1981 թվականից մինչև 2020 թվականը եղել է լաբորանտ, մանկավարժ, գլխավոր մանկավարժ, դոցենտ, Ադրբեջանի ռուսաց լեզվի և գրականության մանկավարժական ինստիտուտի պրոֆեսոր, Արևմտյան համալսարանի արևմտյան լեզուների ֆակուլտետի դեկան, Բաքվի սլավոնական համալսարանի եվրոպական լեզուների բաժնի վարիչ։
2010 թվականից 2020 թվականը եղել է Բաքվի սլավոնական համալսարանում միջազգային հարաբերությունների բաժնի պրոռեկտոր։
2006 թվականից մինչև 2007 թվականը աշխատել է Միչիգանի համալսարանի կանանց և գենդերային հետազոտությունների ինստիտուտում ԱՄՆ պետքարտուղարության «Ֆուլբրայթ Սկոլարշիփ» ծրագրի շրջանակներում։
2010 թվականից մինչև 2020 թվականը եղել է Միլլի Մեջլիսի չորրորդ և հինգերորդ գումարումների պատգամավոր։
2013 թվականից մինչև 2015 թվականը ղեկավարել է Եվրոպայի Խորհրդի Խորհրդարանական վեհաժողովի գենդերային հավասարության, ռասիզմի և այլատյացության դեմ պայքարի ենթահանձնաժողովները։
2015 թվականից մինչև 2017 թվականը եղել է Եվրոպայի Խորհրդի Խորհրդարանական վեհաժողովում «Կանայք բռնությունից զերծ» խորհրդարանական խմբակցության քաղաքական համակարգողը, կանանց նկատմամբ բռնությունների հիմնական զեկուցողը, ԵԽԽՎ միգրացիայի, փախստականների և տեղահանվածների հանձնաժողովի նախագահ, Բյուրոյի անդամ։
2018 թվականից մինչև 2020 թվականը եղել է «Եվրանեսթ» խորհրդարանական վեհաժողովում Ադրբեջանի պատվիրակության ղեկավար։
Ներկայումս հանդիսանում է Ադրբեջանի խորհրդարանի պատվիրակության ղեկավարը Միջխորհրդարանական վեհաժողովում Անկախ պետությունների Համագործակցության մասնակից պետությունների (IPA CIS) և թյուրքալեզու երկրների խորհրդարանական վեհաժողովում (TurkPA):
2016 թվականին, Ադրբեջանի Հանրապետության նախագահի հրամանագրով, «Վաստակավոր ուսուցիչ» պատվավոր կոչում է շնորհվել Ադրբեջանում կրթության զարգացման գործում իր վաստակի համար։
Հեղինակն է մի քանի դասագրքերի, դասավանդման գործիքների, մեկ մենագրության, ինչպես նաև ավելի քան 80 գիտական հոդվածների։
Ծանոթագրություններ
Կատեգորիա:Նոր Ադրբեջան կուսակցության անդամներ Կատեգորիա:Ադրբեջանի Ազգային ժողովի 6-րդ գումարման պատգամավորներ Կատեգորիա:Ադրբեջանի Ազգային ժողովի 5-րդ գումարման պատգամավորներ Կատեգորիա:Ադրբեջանի Ազգային ժողովի 4-րդ գումարման պատգամավորներ Կատեգորիա:Բանասիրական գիտությունների դոկտորներ Կատեգորիա:Ադրբեջանի քաղաքական գործիչներ Կատեգորիա:Ադրբեջանի կին քաղաքական գործիչներ
Շարժման ընկալում
Շարժման ընկալում, մարդու գիտակցության մեջ օբյեկտների և հենց դիտողի դիրքի փոփոխության արտացոլում տարածության մեջ ժամանակի ընթացքում։
Օբյեկտի շարժումն ընկալվում է միայն այն դեպքում, երբ նրա պատկերը ցանցաթաղանթի վրա հարաբերականորեն անշարժ է, այսինքն՝ երբ աչքերն իրականացնում են հետևող շարժում։ Ընդ որում, աչքի շարժումը համընկնում է օբյեկտի շարժման հետ։ Գոյություն ունեն շարժման ընկալման երկու փոխկապակցված համակարգեր. «պատկեր-ցանցաթաղանթ», «աչք-գլխուղեղ»։
Հանգամանքը, որ շարժվող առարկային պատկերը ցանցաթաղանթի վրա անշարժ է, կարելի է բացատրել տեսողական վերլուծչի բարդ կառուցվածքի միջոցով։ Երբ աչքերը հետևում են շարժվող օբյեկտին, գլխուղեղն ուղարկում է նեյրոնային էֆերենտ ազդանշաններ, որոնց շնորհիվ աչքերն ակնակապիճում շարժվում են այնպես, ինչպես անհրաժեշտ է տվյալ պահին։ Վերջինս համարվում է շարժվող օբյեկտին պատասխան շարժում՝ աչքերի ռեֆլեկտոր շարժումների միջոցով։ Ընդ որում, գլխուղեղից ստացված ազդանշանները «գրանցվում են» ցանցաթաղանթում։ Ցանցաթաղանթից էլ շարժման մասին աֆերենտ ազդանշանները անցնում են կրկին գլխուղեղ՝ շարժման կենտրոն (առաջնակենտրոնական գալար), որտեղ էլ կատարվում է ինֆորմացիայի վերլուծություն։
Կարող է արդյո՞ք մարդն ընկալել շարժումը, եթե անշարժացնեն նրա գլուխն ու աչքերը։ Էռնեստ Մախն իր հետազոտության ընթացքում հնարավորինս անշարժացրել է փորձարկվողների աչքերը։ Սակայն նրանք, միևնույն է, ընկալում էին առարկայի շարժումը և փորձում ամեն անգամ շարժել աչքերը։ Հետևաբար, գլխուղեղում ֆիքսվում է ոչ թե աչքերի շարժումը, այլ աչքերը շարժելու փորձը, այսինքն՝ շարժման ընկալման համար կարևոր է ոչ այնքան աֆերենտ, որքան էֆերենտ ինֆորմացիան։
Սակայն, շարժման ընկալումը չի կարող բացատրվել միայն աչքի շարժմամբ, քանի որ, օրինակ՝ մենք ընկալում ենք երկու հակադիր ուղղությամբ ընթացող շարժումներ, չնայած աչքերը չեն կարող շարժվել հակադիր ուղղություններով։ Նաև շարժման տպավորություն կարող է ստեղծվել իրականում դրա բացակայության դեպքում։ Շարժան տպավորություն կարող է թողնել անշարժ առարկայի առանձին մասերի դիրքը։ Կինեսթետիկ դիրքերի թվին է պատկանում օրինակ՝ առարկայի թեքված դիրքը։ Ընդ որում, պետք է նշել, որ շարժման տպավորություն ի հայտ է գալիս այն դեպքում, երբ մենք հստակ գիտենք, որ շարժում չկա։ Շարժվող է թվում նաև այն առարկան, որը մարդու փորձի ընթացքում ենթարկվել է քանակական և որակական փոփոխությունների։
Շարժման ընկալման հիմքում ընկած է շրջապատող օբյեկտիվ իրականության իմաստավորումը՝ մարդու կենսափորձի հիման վրա։
Առարկայի ուղղության ընկալում
Հավասարակշռության օրգանից ստացվող զգայությունն ապահովում է վերևից ներքև ուղղության ընկալումը։ Այսինքն՝ ուղղության ընկալման մասնակցում են ոչ միայն տեսողական, այլև շարժողական և վեստիբուլյար զգայությունները։
Ղևոնդ Ալիշան
Ղևոնդ Ալիշան (Քերովբէ Պետրոս–Մարգարի Ալիշանեան, ), հայ բանաստեղծ, բանասեր, պատմաբան, աշխարհագրագետ, թարգմանիչ, Վենետիկի Մխիթարյան միաբանության անդամ (1838)։
Շարժման ընկալում
Առարկայի ուղղության ընկալում
Բինօկուլյար տեսողության շնորհիվ առարկայի պատկերն ընկնում է ցանցաթաղանթի համապատասխան կետերի վրա, ուստի արդյունքում մենք տեսնում ենք առարկաներն իրենց ուղղվածությամբ։ Ընդ որում, ցանցաթաղանթի վրա առարկաների պատկերները շրջված են և միայն գլխուղեղի համապատասխան կենտրոնի կողմից ստացվող ինֆորմացիայի վերլուծությամբ մենք տեսնում ենք առարկաների ճիշտ ուղղությունը։
Առարկայի ուղղության ընկալումը կապված է նրա շարժման ընկալման հետ։ Եթե աչքը հետևում է շարժվող օբյեկտին, ապա նրա տեղափոխման ուղղության որոշումը հիմնված է աչքի մկանների թուլացման վրա, իսկ եթե այդ դեպքում մարդը շարժում է նաև գլուխը, ապա ուղղության գնահատումը ուղեկցվում է գլխի շարժումներն ապահովող մկանների թուլացմամբ։
Ուղղության ընկալումն իրականացվում է ոչ միայն տեսողական, այլև լսողական, հոտառական վերլուծիչների միջոցով։ Կենդանիների համար ձայնը և հոտը շատ հաճախ միակ ազդանշանն են, որոնք զգուշացնում են վտանգի ուղղության մասին։
Ղևոնդ Ալիշան
Գրական ասպարեզ
Ալիշանը գրական ասպարեզ է իջել որպես բանաստեղծ։ Շարունակելով Մխիթարյանների գրական ավանդները՝ սկզբում գրել է կրոնական թեմաներով, գրաբարով։ Հայ ժողովրդի ազգային ինքնագիտակցության և համախմբման շրջանում, երբ ժողովրդի ազատագրական ձգտումները նոր մարմնավորում էին ստանում, Ալիշանի ստեղծագործությունը դարձավ դրա արձագանքն ու արտացոլումը։ Այդ երկերում, որոնք գրված են աշխարհաբարով, նա պատկերել է հայ ժողովրդի պատմական անցյալի հերոսական դրվագները։ 1847-1860 թվականներին «Բազմավեպ»–ում Նահապետ ստորագրությամբ Ալիշանը հրատարակել է մի շարք բանաստեղծություններ և պոեմներ («Ողբամ զքեզ, Հայոց աշխարհ», «Հրազդան», «Մասիսու սարերն», «Աշոտ Երկաթ ի ծովուն Սեւանայ»), որոնք նրա պոեզիայի բարձրակետն են։
Շարժման ընկալում
Առարկայի ուղղության ընկալում
Ձայնի ուղղության ընկալումն իրականացվում է բինաուրալ լսողության միջոցով։ Ձայները կարող են տեղակայվել ոչ միայն հորիզոնական՝ աջ-ձախ ուղղությամբ, այլև ուղղված լինել վերև և ներքև։ Հետազոտությունները ցույց են տվել, որ վերջինի համար անհրաժեշտ են փորձարկվողի գլխի շարժումները։
Աղբյուրներ
Կատեգորիա:Ընկալում Կատեգորիա:Տեսողություն
Ղևոնդ Ալիշան
Գրական ասպարեզ
Ալիշանն իր ուժերը փորձել է նաև գեղարվեստական արձակում՝ հրատարակելով «Յուշիկք հայրենեաց հայոց» պատմա–գեղարվեստական ստեղծագործությունը։ Հայ ժողովրդի հերոսական անցյալի օրինակավ նա երիտասարդ սերնդին սովորեցրել է սիրել հայրենիքը, չխնայել կյանքը նրա փրկության համար («Կարմիրն Վարդան»), գնահատել ու պահպանել ժողովրդի մշակույթը («Աբգար Դպիր»)։
Ալիշանի վերաբերմունքը հայոց լեզվի նկատմամբ ակներև է դարձնում հետևյալ մեջբերումը Ալիշանից. «Լեզուն կորսնցնելէ ետեւ եւ մանաւանդ անոր հանդեպ անհոգ ըլլալէն ետեւ մէկ ալ ազգային սովորութիւնք եւ յիշատակք եւ նշանք շուտով կը կորսուին»։
Տիրապետելով եվրոպական ու ասիական բազմաթիվ լեզուների՝ Ալիշանը կատարել է մի շարք թարգմանություններ։ Նա եղել է հայ ժողովրդական բանարվեստի առաջին գնահատողներից և բանահավաք–ուսումնասիրողներից։ «Հայոց երգք ռամկականք» (1852) ժողովածուն մեր գիտական բանագիտության առաջին աշխատություններից է։ Իր լավագույն ստեղծագործություններով Ալիշանը հաղթահարել է կլասիցիզմը և ուղի հարթել ռոմանտիզմի համար՝ դառնալով այդ ուղղության հիմնադիրներից մեկը հայ գրականության մեջ։
Կոչ անելով հայությանը «զէնքն ի ձեռին» ազատագրել հայրենիքը, պայքարով ձեռք բերել սեփական ազատությունն ու անկախությունը՝ Ալիշանը, սակայն, ապագա Հայաստանի հասարակական–քաղաքական կառուցվածքը պատկերացրել է որպես լուսավորյալ միապետություն («Յուշիկք...»–ի «Ըսկիզբն տարւոյ և մարդկութեան ի Հայս», «Աշոտ Ա և Հայաստան հազար տարի առաջ» գլուխները)։
Գիտական ասպարեզ
Գիտական հոդվածներով Ալիշանը հանդես է եկել 1843 թվականից՝ «Բազմավեպի»–ի էջերում։ «Տեղագիր Հայոց Մեծաց» (1855) աշխատության մեջ տեղագրել է պատմական Հայաստանի գավառները, տվել նրանց համապատասխան գիտա–աշխարհագրական բնութագրությունը։ Ալիշանը նախատեսել էր գրել պատմական Հայաստանի բոլոր 15 նահանգների մասին պատմա–աշխարհագրական բնույթի աշխատություններ, որոնք պետք է զետեղվեին 20-22 մեծադիր հատորներում։ Շարքի առաջին գործն է «Շիրակ»-ը (1881), որտեղ Ալիշանը, բնավ Հայաստանում եղած չլինելով, հանգամանալից քննության է ենթարկել այդ գավառի պատմությունն ու աշխարհագրությունը։ Այնուհետև իրար են հաջորդել «Սիսուան» (1885), «Այրարատ» (1890) և «Սիսական» (1893) աշխատությունները, որոնք չհնացող կոթողներ են հայագիտության գանձարանում։ Այդ գործերում Ալիշանը մասնագիտական մանրակրկիտությամբ տեղագրել է Հայաստանի պատմական նահանգներ լեռները, գետերը, լճերը, ձորերը, արժեքավոր տեղեկություններ հաղորդել քաղաքներում, շեներում ու գյուղերում եղած մեծ ու փոքր պատմական հուշարձանների մասին։ Նրա տեղագրական երկերում հավաքված են բազմաթիվ մեծարժեք նյութեր հայկական վանքերի, զանազան հուշարձանների վրա եղած արձանագրություններից, ամփոփված են իր նկարագրված բոլոր արձանագրությունները։ Ալիշանը հետևել է ժամանակին լայն տարածում ստացած «աշխարհագրական ուղղությանը», ըստ որի մարդկային հասարակության զարգացման հիմնական ազդակը աշխարհագրական միջավայրն է։ Նրանով են պայմանավորվում երկրների ու ժողովուրդների միջև եղած տարբերությունները։ 1881 թվականին Վենետիկում կայացած աշխարհագրագետների համաշխարհային երրորդ կոնգրեսում Ալիշանը կարդացել է «Հայկական աշխարհագիտություն» թեմայով զեկուցում, որտեղ, ի թիվս Հայաստանի աշխարհագրության հետ առնչվող բազում հարցերի, պաշտպանել է այդ տեսությունը։ Ալիշանը կարևոր ներդրում ունի մի շարք հայ պատմիչների գործերի գիտական հրատարակման բնագավառում։ Դրանցից են՝ Կիրակոս Գանձակեցու «Համառօտ պատմութիւն» (1865), Լաբուբնա ասորի մատենագրի «Թուղթ Աբգարու...», Խոսրով Անձևացու «Մեկնութիւն աղօթից պատարագին»(1869), «Կամենից, Տարեգիրք հայոց Լեհաստանի և Ռումենիոյ»(1896) երկերը, «Սոփերք հայկականք» մատենաշարի 22 հատորիկները (1853-1861)։
Ուշագրավ է Ալիշանի «Հայբուսակ կամ հայկական բուսաբառություն» (1895) աշխատությունը, ուր հավաքել, դաս–դասել և գիտականորեն բնութագրել է հայկական բնաշխարհի ավելի քան 3400 բույսեր ու ծաղկատեսակներ։
Իր գիտական հսկայական ժառանգությամբ (ավելի քան 45 հատոր), Ալիշանը մեծապես նպաստել է հայրենական գիտության զարգացմանը։ Նրա գործերից շատերն այսօր էլ ունեն ճանաչողական արժեք և սկզբնաղբյուրի նշանակություն։
Արտաքին հղումներ
Կատեգորիա:Արևմտահայ բանաստեղծներ Կատեգորիա:Հայ պատմիչներ Կատեգորիա:Հայ աշխարհագրագետներ Կատեգորիա:Անձինք նամականիշերի վրա Կատեգորիա:Հայերն Օսմանյան կայսրությունում Կատեգորիա:Հայ գրողներ Կատեգորիա:Հայ ուսուցիչներ Կատեգորիա:19-րդ դարի հայ բանաստեղծներ Կատեգորիա:Հայ տղամարդ բանաստեղծներ Կատեգորիա:Հայագետներ Կատեգորիա:Հայ պատմաբաններ Կատեգորիա:Հայ թարգմանիչներ Կատեգորիա:Հայ բանասերներ Կատեգորիա:Հայ հոգևորականներ
Էտրուսկներ
Էտրուսկներ (Etruschi, Etrusci, Tusci, τυρσηνοί, τυρρηνοί), հնագույն քաղաքակրթություն, որը բնակվել է մ.թ.ա. առաջին հազարամյակում՝ Ապենինյան թերակղզու հյուսիս-արևմուտքում (նախկին Էթրուրիայի շրջան, ժամանակակից Տոսկանա) Առնո և Տիբր գետերի միջև, և որը ստեղծել է զարգացած մշակույթ, որը նախորդել է հռոմեական մշակույթին և մեծ ազդեցություն է ունեցել դրա վրա։ Էտրուսկներից հռոմեական փոխառությունները ներառում են զարգացած ճարտարապետական արվեստ, մասնավորապես՝ շենքերի աղեկամարների կառուցումը։ Հռոմեական այնպիսի սովորույթները, ինչպիսիք են գլադիատորական մարտերը, կառքերով մրցավազքը և բազմաթիվ թաղման արարողությունները ևս ունեն էտրուսկյան ծագում։
Էտրուսկների ծագում
Մ.թ.ա. VII դարում Էտրուրիայում բնակվող ազգերի մոտ ծագեց գիրը։ Էտրուսկների ծագման տեսության մասին ցանկացած ճշգրիտ վկայություններ գոյություն չունեն։ Առավել տարածված են երկու տարբերակներ՝ էտրուսկները ծագումով Իտալիայից են (հերքված է հնէաբանական հետազոտությունների կողմից), այդ ժողովուրդը ձևավորվել է գաղթերի երեք ալիքներից՝ Հարավային Միջերկրածովից (Անատոլիա), Ալպերից (Ռեցիա), Հյուսիս-Կասպյան տափաստաններից (Սկիֆիա)։
Անդրեածին տարբերակի հիմնավորում
Էտրուսկների ծագման անդրեածին տարբերակի համաձայն՝ մ.թ.ա. VIII նրանց տարածումը Միջին և Հյուսիսային Իտալիայում հանդիսանում էր նախորդ Վիլլանովա մշակույթի բնական զարգացում։ Այդպիսի տեսություն շարադրվել է մ.թ.ա. I դարում Դիոնիսոս Հալիկարնասցու կողմից, բայց նրա կողմից բերված փաստերը կասկածներ են առաջացնում։ Հնէաբանական պեղումները վկայում են ժառանգության մասին, որն անցել է Վիլկլանովա I մշակույթից Վիլլանովա II մշակույթին՝ Հարավային Միջերկրածովի և Հունաստանի ապրանքների ներմուծմամբ մինչ օրիենտալիզացման ժամանակաշրջանը, երբ ծագեցին Էտրուրիայիում էտրուսկների դրսևորման առաջին վկայությունները։ Ներկա պահին Վիլլանովա մշակույթը ասոցացվում է ոչ թե էտրուսկների, այլ իտալիկների հետ։
Միգրացիոն տարբերակի հիմնավորում
Երկրորդ տեսության օգտին են խոսում Հերոդոտոսի աշխատությունները, որոնք առաջացել են մ.թ.ա. V դարում։ Ինչպես փաստում էր Հերոդոտոսը՝ էտրուսկները Լիդիայի գաղթականներ են, Փոքր Ասիայի շրջանից, տիրեններ կամ տիրսեններ, որոնք ստիպված են եղել լքել հայրենիքը սարսփելի անբերքատվության և սովի պատճառով։ Հերոդոտոսի կարծիքով դա տեղի է ունեցել գրեթե Տրոյական պատերազմին համընթաց։ Լեսբոս կղզուց Հելլանիկոսը փաստում էր պելասգների մասին ավանդությունը, որոնք ժամանել են Իտալիա և սկսել կոչվել տիրեններ։ Հենց այդ ժամանակ է փլուզվել միկենյան քաղաքակրթությունը և ընկել խեթերի թագավորությունը, այսինքն պետք է թվագրել տիրենների ծագումը սկսած մ.թ.ա. XIII դարից, կամ ավելի ուշ ժամանակահատվածում։ Հնարավոր է՝ այդ ավանդության հետ է կապված տրոյական հերոս Էնեի՝ դեպի արևմուտք փախուստի և հռոմեական պետության հիմնադրման մասին առասպելը, որը մեծ կարևորություն ուներ էտրուսկների համար։ Հերոդոտոսի վարկածը հաստատում են գենետիկ վերլուծության տվյալները, որոնք հաստատում են էտրուսկների ազգակցությունը Փոքր Ասիայի բնակիչների հետ։ Մինչև XX դարի կեսերը «լիդիական տարբերակը» ենթարկվել է խիստ քննադատության, հատկապես լիդիական գրվածքների վերծանումից հետո. նրանց լեզուն ոչ մի կապ չուներ էտրուսկների հետ։ Սակայն գոյություն ունի մի տարբերակ, ըստ որի էտրուսկներին պետք է նույնացնել ոչ թե լիդիացիների հետ, այլ ավելի հին, Փոքր Ասիայի արևմուտքի մինչհնդեվրոպական բնկակչության, որոնք հայտնի են «պրոտոլուվիացիներ» անվամբ։Այդ վաղ ժամանակաշրջանի էտրուսկների հետ Ա. Էրմանը նույնացնում էր լեգենդար տուրշա ցեղին, որն ապրել է արևելյան Միջերկրածովում և կատարել զավթողական հարձակումներ Եգիպտեսի ուղղությամբ (մ.թ.ա. XIII—VII դարերում)։
Տիտ Լիվիյը առաջարկում է մերձալպյան ցեղերից էտրուսկների հյուսիսային ծագման կիսալեգենդար տարբերակը։ Գաղթող հյուսիսային ցեղերի՝ Պրոտովիլլանովա մշակույթի կրողների ներխուժումը Ապենինյան թերակղզի ընդունվում է մասնագետների մեծամասնության կողմից։ Տվյալ վարկածի շրջանակներում էտրուսկ-ռասենները արյունակցական կապ են ունեցել ալպիական ռետերի հետ, և այդ դեպքում թույլատրելի է նրանց դիտարկել որպես տեղաբնիկներ, Կենտրոնակն Եվրոպայի մինչհնդեվրոպական բնակչություն, որը տարբեր ժամանակաշրջաններում իր մեջ է ներառել նախկին մշակութային և էթնիկ տարրեր Սարդինիայից, և, հնարավոր է, Փոքր Ասիայից։
Ա. Ի. Նեմիրովսկու կարծիքով՝ էտրուսկենրի՝ Փոքր Ասիայից դեպի Իտալիա գաղթի միջժամանակային կետ կարելի է համարել Սարդինիան, որտեղ մ.թ.ա. XV դարից գոյություն է ունեցել էտրուսկներին խիստ նման, բայց անգիր՝ նուրագների շինարարների մշակույթը։
Կոմպլեքսային տարբերակի հիմնավորումը
Անտիկ աղբյուրների նյութի և հնէաբանության տվյալների հիման վրա կարելի է եզրակացնել այն մասին, որ էտրուսկների ծագումնաբանությունում մասնակցություն են ունեցել նախապատմական միջերկրածովյան միության հնագույն տարրերը Արևելքից Արևմուտք շարժման սկզբի ժամանակաշրջանում մ.թ.ա. IV—III հազարամյակներում, ինչպես նաև գաղթականների ալիքը Սև և Կասպից ծովերի արելաից մ.թ.ա. II հազարամյակում. էտրուսկյան ընդհանրության ձևավորման ընթացքում հանդիպել են էգեյան և էգեյաանատոլիական վտարանդիների հետքեր։ Որպես այդ ամենի հաստատում բերվում են Լեմոնսում (Էգեյան ծով) կատարված պեղումների արդյունքները, որտեղ հանդիպել են էտրուսկյան լեզվի քերականական կազմին մոտ գրություններ։
Աշխարհագրական դիրք
Էտրուրիայի ճշգրիտ աշխարհագրական տեղադիրքը որոշելը գրեթե անհնար է։ Էտրուսկների պատմության և մշակույթի սկիզբը դրված է Տիրենեյան ծովի շրջանում և սահմանափակված է Տիբր և Առնո գետերի ավազանով։ Երկրի գետային ցանցի մեջ են մտել նաև Ավենցիա, Վեսեդիա, Ցեցինա, Ալուզա, Ումբրո, Օզա, Ալբինիա, Մարտա, Մինիո, Արո գետերը։ Լայն գետային ցանցը պայմաններ է ստեղծել հողագործության համար, ճահճացած հատվածներով ծանրաբեռնված մի շարք տեղերով։ Հարավային Էտրուրիան, որի հողերը հաճախ հրաբխային ծագում ունեին, ուներ ընդարձակ լճեր՝ Ցիմինյան, Ալսիեթյան, Ստատոնենյան, Վոլսինյան, Սաբատինյան, Տրազիմենյան։ Երկրի տարածքի կեսից ավելին զբաղեցնում էին լեռները և բլուրները։ Ըստ նկարազարդումների և ռելիեֆների կարելի է ենթադրել տարածաշրջանի ֆլորայի և ֆաունայի բազմազանության մասին։ Էտրուսկները մշակում էին կիպարիս, միրտ, նռնենի, որը Իտալիա է բերվել Կարթագենից /նռան պատկերը հանդիպում է էտրքւսկների առարկաների վրա մ.թ.ա. VI դարում։
Արտաքին հղումներ
Կատեգորիա:Էտրուսկներ Կատեգորիա:Ծովի ազգեր Կատեգորիա:Եվրոպայի պատմական երկրներ
Լանդսբերիդ
Լանդսբերիդ (OLandsberied), համայնք Գերմանիայի Դաշնային Հանրապետության հարավ-արևելքում՝ Բավարիայի երկրամասի (Վերին Բավարիա) Ֆյուրստենֆելդբրուկի շրջանում։ Ըստ 2010 թվականի մարդահամարի տվյալների, համայնքի բնակչությունը կազմում է 1501 մարդ։
Համայնքը զբաղեցնում է 10,54 կմ² տարածք։ Փոստային ինդեքսը՝ 82290։ Համայնքի բնակչության լեզուն համարվում է գերմաներենը։
Արտաքին հղումներ
Կատեգորիա:Գերմանիայի բնակավայրեր
Մորեն լիճ
Մորեն լիճ (Moraine Lake), սառցադաշտային լիճ Կանադայի Ալբերտա նահանգի Բանֆ ազգային պարկում՝ Լեյք Լուիզ գյուղից 14 կմ դուրս։ Տեղակայված է Տասը գագաթների հովտում՝ 1885 մետր բարձրության վրա։ Լճի մակերեսը կազմում է 50 հեկտար։
Սառույցով սնվող գետը ամբողջությամբ չի լցվում մինչև հունիսի վերջեր։ Երբ այն լիքն է, արտացոլում է կապույտ տարբերակող երանգ։ Գույնը պայմանավորված է լճի քարքարոտ հատվածում լույսի անդրադարձմամբ։
Պատմություն
1899 թվականին լիճը հայտնաբերել և անվանակոչել է Վալտեր Վիլկոկսը։
Քայլելու արահետներ
Լճի շուրջը կան մի քանի քայլելու/արշավային արահետներ, որոնք ժամանակ առ ժամանակ սահմանափակվում են։ Զբոսաշրջիկները սովորաբար անցնում են Ժայռակույտ արահետով (Rockpile Trail), որը ձգվում է մորենի երկայնքով։ Արահետն ունի մոտ 300 մետր երկարություն՝ 24 մ բարձրության փոփոխությամբ։ Ժայռակույտի վերևից լճի տեսքը համարվում է Կանադայի ամենաշատ լուսանկարվող վայրերից մեկը ։ Տասը գագաթների հովտում լճի տեսարանը հայտնի է «20 դոլարի տեսարան» անվանումով, քանի որ Մորեն լիճը պատկերված է 1969 և 1979 թվականների կանադական 20-դոլարանոց թղաթադրամի վրա ։
Նույն արահետով սկսվում է Կոնսոլեյշն լճի արահետը, որը մոտավորապես 3 կիլոմետր երկարություն ունի՝ 90 մետր բարձրության փոփոխությամբ։ Կոնսոլեյշն լիճ հասնելով՝ զբոսաշրջիկները կարող են շարունակել դեպի վերին լիճը, որը տեսանելի չէ ցածր լճի վերջից։ Այնուամենայնիվ, չկա հստակ նշված արահետ, և հաճախ կարելի է դժվարությամբ մագլցել խոշոր քարքարոտ տարածքների վրա։
Մորեն լճի կանոեների տնակի մոտ կա մեկ այլ արահետ, որտեղից սկիզբ են առնում երկու արահետներ, որոնցից մեկն իր հերթին բաժանվում է չորս տարբեր ճյուղերի, այսինքն արահետների գլխամասից սկիզբ են առնում 5 արահետներ՝ Moraine Lake Lakeshore Trail, Eiffel Lake, Wenkchemna Pass, Larch Valley և Sentinel Pass: Lake Louise & Yoho Map տեղեկատվություն է տրամադրում այդ արահետների մասին։
Լեռնագնացային երթուղիներ
Նեյլ Կոլգան կացարան կարելի է հասնել Մորեն լճից Պերեն երթուղով 8-12 ժամ մագլցելուց հետո ։
Արտաքին հղումներ
Կատեգորիա:Կանադայի լճեր Կատեգորիա:Հյուսիսային Ամերիկայի լճեր
Վենոմ։ Եղիցի նախճիր
Վենոմ։ Եղիցի Նախճիր (Venom: Let There Be Carnage), սպասվելիք ամերիկյան ֆիլմ սուպերհերոսների մասին, որը հիմնված է Marvel Comics-ի Վենոմ կերպարի վրա, որն արտադրվել է Columbia Pictures-ի կողմից՝ Marvel-ի հետ համագործակցությամբ։ Sony Pictures Releasing ընկերության կողմից տեղայնացվելով, այն դառնալու է երրորդ ֆիլմը Marvel-ի հերոսների Sony Pictures-ի տիեզերքում և 2018 թվականին լույս տեսած «Վենոմ» ֆիլմի սիքվելը ։ Դրա ռեժիսորն Էնդի Սերքիսն է , իսկ սցենարի հեղինակը՝ Քելի Մարքելը։ Ֆիլմի գլխավոր դերերում են Թոմ Հարդին, Վուդի Հարելսոնը, Միշել Ուիլյամսը, Ռեյդ Սքոթը և Նաոմի Հարիսը ։
Սիքվելի վրա աշխատանքները սկսել են 2019 թվականին ։ Հաստատվել է, որ Հարդին և Հարելսոնը վերադառնալու են իրենց դերերին, իսկ Մարքելը դառնալու է ֆիլմի սցենարի հեղինակը։ Սերքիսին վարձել են օգոստոսին  ։ Նկարահանումները տեղի են ունեցել Անգլիայի Լիվեսդեն ստուդիայում 2019 թվականի նոյեմբերից մինչև 2020 թվականի փետրվար։ Լրացուցիչ նկարահանումները տեղի են ունեցել փետրվարին Սան Ֆրանցիսկոյում։ Ֆիլմի անվանման մասին հայտարարվել է 2020 թվականի ապրիլին ։
«Վենոմ։ Եղիցի Նախճիր» ֆիլմը նախատեսվում է թողարկել Միացյալ Նահանգներում 2021 թվականի հունիսի 25-ին։ Պրեմիերան հետաձգվել է 2020 թվականի հոկտեմբերից մինչև 2021 թվականի հունիսի 25 COVID-19 համավարակի պատճառով։
Դերասանական կազմ
Սթիվեն Գրեմը և Սին Դելանին նույնպես ընդգկրվել են դերասանական կազմում, սակայն նրանց դերերը չեն բացահայտվել ։
Նախարտադրություն
Թոլմաքն ասել է, որ մեծագույն դասը, որը նա սովորել է առաջին «Վենոմ» ֆիլմից այն է, որ երկրպագուները սիրում են Բրոքի և Վենոմի միջև հարաբերությունները, և, որ այդ պատճառով էլ սիքվելը կենտրոնանալու է այդ երկու կերպարների վրա ։
Նկարահանումներ
Ֆիլմի նկարահանման շրջանը սկսել է 2019 թվականի նոյեմբերի 15-ին Անգլիայի Հերթֆորդշիր քաղաքի Լիվեսեն ստուդիայում՝ «Fillmore» աշխատանքային անվանման տակ ։ Ռոբերտ Ռիչարդսոնը դարձել է ֆիլմի օպերատոր՝ վերամիանալով Սերքիսի հետ այն բանից հետո, երբ նրանք միասին աշխատել են 2017 թվականին լույս տեսած «Շնչիր հանուն մեզ» ֆիլմի վրա ։ Նկարահանումները տեղի են ունեցել Լոնդոնի հարավային ծովափի համալսարանի կամպուսում 2020 թվականի հունվարի կեսերին ։ Հարդին պատմել է, որ Անգլիայում նկարահանումներն ավարտվել են փետրվարի 8-ին, իսկ հետո արտադրությունը տեղափոխվել է Սան Ֆրանցիսկո, որտեղ էլ տեղի է ունենում ֆիլմի գործողությունը ։ Այս քաղաքում նկարահանումները շարունակվել են մի քանի շաբաթվա ընթացքում՝ անցնելով մի քանի շրջաններում, այդ թվում՝ Տենդերլոյնում, Նորթ Բիչում, Նոբ Հիլում և Պոտրերո Հիլում։ Ֆիլմի նկարահանումները նաև տեղի են ունեցել Մարինա շրջանի Գեղարվեստի պալատում ։
Հետարտադրություն
Ֆիլմի հետարտադրությունը սկսվել է այն բանից քիչ առաջ, երբ շատ կինոարտադրություններ ստիպված են եղել փակվել COVID-19 համավարակի պատճառով, իսկ Սերքիսը Լոնդոնում սկսել է աշխատանքները ֆիլմի մոնտաժի խմբագրական բաժնի հետ։ Երբ հետարտադրությունը ստիպված փակվել է, ֆիլմի խմբագիրը վերադարձել է Միացյալ Նահանգներ և սկսել է հեռակա աշխատել Սերքիսի հետ՝ ֆիլմի մոնտաժն ավարտելու համար ։ Դերասան Շոն Դելանին 2020 թվականի ապրիլի սկզբին հայտարարել է, որ նա սիքվելում «շատ փոքր դեր է ունեցել, թարթիր և բաց կթողնես ինձ», իսկ Sony-ն հաստատել է, որ ֆիլմը պետք է լույս տեսներ 2020 թվականի հոկտեմբերի 2-ին և պետք է պահպաներ թողարկման այդ ամսաթիվը՝ չնայած համավարակին ։ Ավելի ուշ Sony-ն տեղափոխել է ֆիլմի պրեմիերան 2021 թվականի հունիսի 25-ին։ Sony-ն նաև հայտարարել է ֆիլմի անվանումը՝ «Վենոմ։ Թող Կարնաժ լինի» (Venom: Let There Be Carnage) ։ Սերքիսը զգում էր, որ հետաձգումը ավելի շատ ժամանակ է տալու ֆիլմի տեսողական էֆեկտների բարելավման համար և օգնելու է ապահովել, որ հեռուստադիտողները հարմարավետ զգան իրենց կինոթատրոններում ֆիլմը դիտելուց ։
Մարքեթինգ
2020 թվականի ապրիլին ֆիլմի պաշտոնական անվանման մասին հայտարարելուց հետո, Sony-ն նաև թողարկել է կարճ թիզեր՝ օգտագործելով ֆիլմի պաշտոնական լոգոն ։ Վենոմի կոմիքսների շատ երկրպագուներ քննադատել են այս անվանումը, և ոմանք զարմանում էին, թե ինչու կոմիքսային գծի «Maximum Carnage» անվանումը չի օգտագործվել ։ Սեմ Բարսանթին The A.V. Club-ից նույնպես կարծել է, որ «Maximum Carnage» անվանումն ավելի լավ կաշխատեր, կամ անգամ «Վենոմ 2»-ը, և համեմատել է պաշտոնական անվանումը «Բեթմենն ընդդեմ Սուպերմենի։ Արդարության արշալույսին» (Batman v Superman: Dawn of Justice), «Ինչպես վախկոտ Ռոբերտ Ֆորդը սպանեց Ջեսսի Ջեյմսին» (The Assassination of Jesse James by the Coward Robert Ford) և «Պահապանների լեգենդը։ Գահուլի բուերը» (Legend of the Guardians: The Owls of Ga'Hoole) ֆիլմերի անվանումների հետ ։ Իթան Անդերթոնը /Film-ից ճանաչել է այդ քննադատությունները, սակայն համարել է, որ դա հրաշալի անվանում է, քանի որ նախորդ ֆիլմը «զարմանալիորեն հիմար» էր ։ Վինի Մանքուսոն Collider-ից համաձայնվել է, անվանելով այն «կատարյալ անվանում գեղեցիկ հիմար ֆիլմաշարի համար» ։ Թոմ Ռեյմանը՝ նույնպես Collider-ից, նկարագրել է թիզերն ասելով, որ Sony-ն «հպարտորեն ցուցադրել է նոր ֆիլմի լոգոն, կարծես անվանումն այնքան էլ խելահեղ չէ» ։
Թողարկում
«Վենոմ։ Թող Կարնաժ լինի» ֆիլմի թողարկումը նախատեսվում է Միացյալ Նահանգներում 2021 թվականի հունիսի 25-ին ։ Մինչ այդ այն նախատեսվում էր թողարկվել 2020 թվականի հոկտեմբերի 2-ին, սակայն պրեմիերան հետաձգվել է COVID-19 համավարակի հետևանքով ։
Ապագա
2018 թվականի օգոստոսին Հարդին հաստատել է, որ պայմանագիր է կնքել «Վենոմ» ֆիլմաշարի երրորդ ֆիլմում մասնակցելու համար ։
Արտաքին հղումներ
Կատեգորիա:Columbia Pictures ֆիլմեր Կատեգորիա:2021 ֆիլմեր Կատեգորիա:Անգլերեն ֆիլմեր Կատեգորիա:Marvel-ի կոմիքսների էկրանավորումներ Կատեգորիա:Ամերիկյան մարտաֆիլմեր Կատեգորիա:Ամերիկյան գիտաֆանտաստիկ ֆիլմեր Կատեգորիա:Ֆիլմեր սուպերհերոսների մասին Կատեգորիա:Ամերիկյան ֆիլմեր Կատեգորիա:Ֆիլմեր այլմոլորակայինների մասին Կատեգորիա:Ամերիկյան սիքվել ֆիլմեր Կատեգորիա:Ամերիկյան արկածային ֆիլմեր Կատեգորիա:Ամերիկյան գիտաֆանտաստիկ էքշն ֆիլմեր Կատեգորիա:Լոնդոնում նկարահանված ֆիլմեր Կատեգորիա:IMAX ֆիլմեր Կատեգորիա:Ամերիկյան ֆենտեզի ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ֆիլմեր, որոնց գործողությունները տեղի են ունենում Սան Ֆրանցիսկոյում
Գավորանո
Գավորանո (Gavorrano), կոմունա Իտալիայում, գտնվում է Տոսկանա մարզում՝ Գրոսետո գավառում։
Բնակչությունը կազմում է 8517 մարդ (ըստ 2008 թվականի տվյալներով)։ Բնակչության միջին խտությունը՝ 51 մարդ/կմ²։ Զբաղեցնում է 164 կմ² տարածք։ Փոստային ինդեքս՝ 58031։ Հեռախոսային կոդը՝ 00564։
Կոմունայի հովանավորն է սուրբ Յուլիան Բրիուդսկին։ Տոնը նշվում է օգոստոսի 28-ին։
Ժողովրդագրություն
Բնակչության գրաֆիկը․
Արտաքին հղումներ
Կատեգորիա:Իտալիայի բնակավայրեր
Սուրբ Գևորգ տաճար (Նովոչերկասկ)
Սուրբ Գևորգ տաճար (Свято-Георгиевский храм), ուղղափառ տաճար Ռուսաստանի Ռոստովի մարզի Նովոչերկասկ քաղաքում՝ ի հիշատակ ցարական գնացքի 1888 թվականի հոկտեմբերի 17-ին տեղի ունեցած կործանման ժամանակ կայսր Ալեքսանդր III-ի և Նրա Օգոստափառ Ընտանիքի կյանքի փրկության։ Գտնվում է Նովոչերկասկի Պերվոմայսկի շրջանում։ Ամբողջական անվանում է՝ Մեծ նահատակ Սուրբ Գևորգ եկեղեցի (Церковь Святого Великомученика Победоносца Георгия)։
Պատմություն
1890 թվականին առաջացել է տաճարը կառուցելու ծխական հոգաբարձություն՝ արքունի խորհրդական Իվան Ստեպանովիչ Կիևսկու գլխավորությամբ։ Ճարտարապետ Վասիլի Կուլիկովը կազմել էր մի նախագիծ՝ որպես նմուշ վերցնելով Նիժնի Չիր գյուղի միահավատ եկեղեցին։ Տաճարը կառուցվել է զառիվայր տեղում՝ դեպի Տուզլով գետը։ Այն ռուսական ոճով բավական ինքնատիպ ճարտարապետություն ունի, զանգակատան փոխարեն սեղանատան վերևում կառուցված է ինքնատիպ զանգակատուն։ Տաճարի չափերը փոքր են, տարողունակությունը՝ 400 անձ։
Տաճարը կառուցվել է բացառապես մասնավոր նվիրատվություններով և արժեցել է 17 հազար ռուբլի։ Պատկերակալը պատրաստվել է Ա. Սոլովյովի արվեստանոցում, Նովոչերկասկ քաղաքում։ Ձևավոր արտասահմանյան երկաթից պատուհանի ապակեկալները և ռուսական երկաթից խաչերը պատրաստվել են Տ. Խ. Ֆասլերի փականագործական արհեստանոցում։ Ամբողջ կայքը նվիրաբերել են տարբեր բարերարներ։ Կողմնասեղանի խաչերից մեկի վրա փորագրված է հետևյալ գրությունը. «Սուրբ Գևորգ եկեղեցին կառուցելու համար հիմնադրվել է 1897 թվականի ապրիլի 27-ին, օծվել է 1898 թվականի հոկտեմբերի 18-ին, կառուցվել է որպես քարե շենք 1 տարի 5 ամիս և 21 օր է»։
Նովոչերկասկի Սուրբ Գևորգ ծխի առաջին հովիվը եղել է ավագ երեց Ալեքսանդր Խարիտոնովիչ Պոպովը, որը, լինելով դեռևս բավական երիտասարդ քահանա, 1898 թվականին դարձել է տաճարի հովիվ, և այդ կարգավիճակում եղել է մինչև 1906 թվականը, երբ արդեն երեցի կոչումով տեղափոխվել է Կրիվյանսկայա գյուղի Սուրբ Աստվածածնի տաճար որպես հովիվ։
Տաճարին կից եկեղեցական-ծխական դպրոցը գոյություն է ունեցել 1899 թվականից և 8 տարի գործել է վարձակալվող տարածքներում, մինչև 1908 թվականին տաճարի մոտ կառուցվել է սեփական շենք ։
Կազաչինսկո-Լենսկի շրջան
Կազաչինսկո-Լենսկի շրջան (Казачинско-Ленский район), մունիցիպալ շրջան Ռուսաստանի Դաշնության Իրկուտսկի մարզում։
Սուրբ Գևորգ տաճար (Նովոչերկասկ)
Պատմություն
Տաճարը շարունակել է գործել մինչև 1939 թվականը, երբ մարզային գործադիր կոմիտեի նախագահության կարգադրությամբ, որը հիմնվում էր Համամիութենական կենտրոնական գործադիր կոմիտեի 1929 թվականի որոշման վրա, այն առգրավվել է հավատացյալների համայնքից։ 1939 թվականին տաճարը փակվել է։ Հետպատերազմյան տարիներին օգտագործվել է որպես հացահատկի պահեստ։ 1940-ական թվականների վերջում տաճարը վերադարձվել է եկեղեցուն և կրկին դարձել գործող ։
Կազաչինսկո-Լենսկի շրջան
Ստեղծվել է 1930 թվականին։ Վարչական կենտրոնը՝ Կազաչինսկոե ։
Սուրբ Գևորգ տաճար (Նովոչերկասկ)
Պատմություն
1990 թվականից սկսվել է տաճարի վերականգնումը։ Տաճարում պահպանվում են կառուցման պահից մնացած սրբությունները՝ սուրբ բարեպաշտ իշխան Ալեքսանդր Նևսկու սրբապատկերը արծաթե դրվագով, սուրբ Պանտելեիմոնի սրբապատկերը։ Առանձնահատուկ հետաքրքրություն է ներկայացնում մանրանկարչական պատկերակալը ակադեմիական դպրոցի գեղանկարչությամբ։ Ինքնատիպ ստեղծագործություն է «Խորհրդավոր ընթրիք» թուջե բարձրաքանդակը՝ Լեոնարդո դա Վինչիի հայտնի որմնանկարի պատճենը։ 2000 թվականի հոկտեմբերին Սուրբ Գևորգի տաճարը ձեռք է բերել նոր սրբություն՝ «Достойно есть» (Άξιον εστίν) սրբապատկերը՝ Սուրբ Աթոս լեռան մեռոնածոր սրբապատկերի պատճենը ։
Կազաչինսկո-Լենսկի շրջան
Աշխարհագրություն
Շրջանի տարածքի մակերեսը կազմում է 33300 կմ²։
Սուրբ Գևորգ տաճար (Նովոչերկասկ)
Պատմություն
Սուրբ Գևորգ տաճարը Ռոստովի շրջանային խորհրդի ժողովրդական պատգամավորների 17.12.1992-ի թիվ 325 որոշմամբ ճանաչվել է մշակութային ժառանգության օբյեկտ (պատմության և մշակույթի հուշարձան)։
2006 թվականից Սուրբ Գևորգ տաճարի հովիվն է ավագ երեց Ալեքսանդր Լոիկանենկոն։
Կազաչինսկո-Լենսկի շրջան
Բնակչություն
2010 թվականի մարդահամարի արդյունքներով շրջանում բնակվում էր 20278 մարդ։ Բնակչության խտությունը կազմում էր 0,61 մարդ/կմ²։
Սուրբ Գևորգ տաճար (Նովոչերկասկ)
Ծանոթագրություններ
Կատեգորիա:Տաճարներ այբբենական կարգով Կատեգորիա:Ռուսաստանի մշակութային ժառանգություն Կատեգորիա:1898 հիմնադրումներ Կատեգորիա:Նովոչերկասկի եկեղեցիներ
Կազաչինսկո-Լենսկի շրջան
Արտաքին հղումներ
Կատեգորիա:Իրկուտսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Ապուշների ուղևորությունը
«Ապուշների ուղևորությունը», 2015 թվականին «Անտարես» հրատարակչության «XXI.» մատենաշարով հրատարակած Հրաչյա Սարիբեկյանի երթուղային վեպը։ Խմբագիր՝ Արքմենիկ Նիկողոսյան, 160 էջ։
Գրքի հանձնարարական
1990-ականների սկզբի հայաստանյան իրականության բազմաթիվ հարցեր դեռ անպատասխան են մնում, բազմաթիվ հարցեր առեղծվածի քողով են պատված, իսկ բազմաթիվ հարցերի մասին գերադասելին ընդհանրապես լռությունն է։ Հրաչյա Սարիբեկյանի «Ապուշների ուղևորությունը» «երկաթուղային վեպը» ռելսերին է դնում հարցեր, որոնց շուրջ մինչ այժմ առեղծվածային լռություն է։ Օրինակ՝ ի՞նչ եղան Բաքվի ու Ադրբեջանի մյուս քաղաքների հոգեբուժարանների հայ հիվանդները... Ուստի վեպի հերոսների ուղևորությունը յուրատեսակ ուղևորություն է նաև ընթերցողի համար և նույնքան վտանգավոր. «սարիբեկյանական իրականության» մեջ ընթերցողից հերոսի, նույնն է թե ապուշի վերածվելու սահմանը չափազանց հարաբերական է։
Ծանոթագրություններ
Կատեգորիա:2015 գրքեր Կատեգորիա:Հայերեն վեպեր Կատեգորիա:Հրաչյա Սարիբեկյանի վեպեր
Անատոլի Ալեքսին
Անատոլի Ալեքսին (Анатолий Георгиевич Алексин, իսկական ազգանունը՝ Գոբերման, ), ռուս արձակագիր, դրամատուրգ, հեղինակ է մանուկների և պատանիների համար գրքերի։ ԽՍՀՄ պետական մրցանակի դափնեկիր (1978)։
1993 թվականից բնակվել է Իսրայելում, կյանքի վերջին տարիները` Լյուքսեմբուրգում։ Ն. Կրուպսկայայի անվան ՌԽԴՍՀ պետական մրցանակի դափնեկիր (1974 թվական), ԽՍՀՄ Պետական մրցանակի դափնեկիր (1978 թվական), ԽՍՀՄ մանկավարժական գիտությունների ակադեմիայի թղթակից-անդամ (1982 թվական)։
Կենսագրություն
Անատոլի Գոբերմանը ծնվել է 1924 թվականի օգոստոսի 3-ին, Մոսկվայում։ Նրա հայրը` քաղաքացիական պատերազմի մասնակից, ԽՍՀՄ Կենտրոնական գործադիր կոմիտեին կից կարմի պրոֆեսուրայի Տնտեսագիտական ինստիտուտի շրջանավարտ և դասախոս Գեորգի Գոբերմանը (1893-1980) բռնաճնշվել է 1937 թվականին և դատապարտվել է մահվան (ազատ է արձակվել 1939 թվականին, գործի քննությունից հետո) ։ Մայրը՝ Մարիա Գոբերմանը (1904-1978) եղել է դերասանուհի, ամուսնու ձերբակալությունից հետո նա ազատվել է աշխատանքից։
Սկսել է տպագրվել դեռևս դպրոցական տարիներից «Պիոներ» ամսագրում և «Պիոներսկայա պրավդա» թերթում։ Հայրենական Մեծ պատերազմի ժամանակ տարհանվել է Ուրալ։
1947 թվականին մասնակցել է Համամիութենական երիտասարդ գրողների I խորհրդաժողովին։
1950 թվականին ավարտել է Մոսկվայի արևելագիտության ինստիտուտը։
1950 թվականին Կոնստանտին Պաուստովսկու օգնությամբ ու խորհրդով լույս է տեսնում նրա առաջին գիրքը՝ «Երեսունմեկ օր (պիոներ Սաշա Վասիլկովի օրագիրը)» վիպակը։ Այդ ժամանակ ավարտում է Մոսկվայի արևելագիտության ինստիտուտը ։
1958 թվականից եղել է ԽՄԿԿ անդամ։
1970-1989 թվականներին եղել է ՌԽԴՍՀ գրողների միության քարտուղար։
Սցենարիստների և ռեժիսորների բարձրագույն դասընթացների ռեժիսորական բաժնում դասախոսել է մանկապատանեկան գրականության վերաբերյալ ։
Եղել է «Երիտասարդություն» ամսագրի խմբագրական խորհրդի անդամ։
1993 թվականին հայրենադարձվել է Իսրայել։
Ծանոթագրություններ
Կատեգորիա:Ռուս արձակագիրներ Կատեգորիա:Ռուս դրամատուրգներ Կատեգորիա:Ռուս մանկագիրներ Կատեգորիա:Գրական կեղծանուններով հայտնի հեղինակներ Կատեգորիա:Կունցևոյի գերեզմանատանը թաղվածներ Կատեգորիա:Ռուս գրողներ Կատեգորիա:Խորհրդային գրողներ Կատեգորիա:ԽՄԿԿ անդամներ Կատեգորիա:ԽՄԿԿ 27-րդ համագումարի պատվիրակներ
Սուխայա Լաստա
Սուխայա Լաստա (Сухая Ласта), գետ Ռուսաստանում, հոսում Վոլգոգրադի մարզում։ Գետաբերանը տեղակայված է Ցացա գետի ափին։ Գետի երկարությունը 11 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Հարավային Կասպից ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Մայզախ
Մայզախ (OMaisach), համայնք Գերմանիայի Դաշնային Հանրապետության հարավ-արևելքում՝ Բավարիայի երկրամասի (Վերին Բավարիա) Ֆյուրստենֆելդբրուկի շրջանում։ Ըստ 2010 թվականի մարդահամարի տվյալների, համայնքի բնակչությունը կազմում է 12 896 մարդ։
Համայնքը զբաղեցնում է 53,45 կմ² տարածք։ Փոստային ինդեքսը՝ 82216։ Համայնքի բնակչության լեզուն համարվում է գերմաներենը։
Արտաքին հղումներ
Կատեգորիա:Գերմանիայի բնակավայրեր
Ժողովածու (3029)
Ժողովածու (3029), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3029 թվի տակ։ Ձեռագիրը գրվել է 17-րդ դարում։ Գրված է թղթի վրա, որն ունի 19,8X15,5 չափս։ Ձեռագիրը կազմված է 180 թերթից։ Գրված է միասյուն, նոտրգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ։ Հիշատակարաններ գրչի՝ 175ա ։
Ծանոթագրություններ
Կատեգորիա:Մատենադարանի ձեռագրեր